Diari Oficial de la Generalitat Valenciana


Sumari del DOGV 1130, del 28-08-1989 (1989/814979)

ORDRE d'1 d'agost de 1989, de la Conselleria de Sanitat i Consum, per la qual es crea el Registre de Tumors de la Comunitat Valenciana.
---------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/08/01/(2)/dof/vci/html**

### Dades del document

Número de DOGV
:   1130

Data del DOGV
:   28-08-1989

Secció del DOGV
:   DISPOSICIONS GENERALS

Número del document
:   1989/814979


Data del document
:   01-08-1989

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre d'1 d'agost de 1989, de la Conselleria de Sanitat i Consum, per la qual es crea el Registre de Tumors de la Comunitat Valenciana.  
El Decret 199/1988, de 26 de desembre, del Consell de la Generalitat Valenciana, pel qual es regula el Pla Integral de la Lluita contra el Càncer, fou dictat davant la necessitat d'abordar amb profunditat el problema que representa el càncer a la Comunitat Valenciana. Com una mesura fonamental es va preveure per l?esmentada norma la creació d'un Registre de Tumors, que recollís les dades objectives sobre morbilitat, mortalitat i prevalència.  
Amb aquesta finalitat va dirigida la present Ordre, que es dicta en virtut de l'autorització conferida per la Disposició Final Primera de l?esmentat Decret 199/88,  
Article u  
Segons que preveu l'article segon del Decret 199/88, de 26 de desembre, del Consell de la Generalitat Valenciana, es crea el Registre de Tumors de la Comunitat Valenciana, en el qual el distingeixen dos subsistemes complementaris:  
- Registre General de Càncer de la Comunitat Valenciana.  
- Registre de Tumors Infantils de la Comunitat Valenciana.  
Article dos  
El Registre de Tumors de la Comunitat Valenciana té per objecte cobrir les necessitats informatives d'incidència, supervivència, història natural i altres dels tumors diagnosticats als Serveis Sanitaris de la Comunitat Valenciana.  
Article tres  
El Registre de Tumors de la Comunitat Valenciana queda estructurat en: una Unitat Central integrada en el Servei de Vigilància Epidemiològica dependent de la Direcció General de Promoció de la Salut, un conjunt de Registres de base institucional, registres monogràfics i fonts d'informació organitzades perifèricament.  
Article quatre  
El Registre de Tumors de la Comunitat Valenciana tindrà un Director Científic que serà nomenat per la Conselleria de Sanitat i Consum.  
Article cinc  
La Unitat Central estarà formada per tècnics en epidemiologia, informàtica, documentació sanitària i estadística, així com pel personal auxiliar necessari.  
Article sis  
La Unitat Central desplega les següents activitats:  
- Coordinar el Registre de Tumors de la Comunitat Valenciana i donar suport tècnic especialitzat als Registres de Càncer de base institucional.  
- Normalitzar la informació segons normes homologades internacionalment.  
- Mantenir un cens central de fonts d?informació.  
- Normalitzar els procediments comuns dels Registres de base institucional.  
- Processar la informació, integrar-la i disposar un sistema central de recuperació de la informació automatitzat.  
- Supervisar el seguiment actiu dels casos i realitzar-ne el passiu.  
- Enllaçar les dades dels casos escaients de les distintes fonts d'informació.  
- Avaluar el sistema.  
- Publicar els resultats de base demogràfica segons les normes homologades internacionalment.  
- Comparar i avaluar la informació disponible.  
- Coordinar-se i intercanviar dades amb Registres de Tumors de caràcter monogràfic i Registres de Tumors ubicats fora de l?àmbit de la Comunitat Valenciana.  
- A més de tot això, el subsistema Registre de Tumors Infantils desplegarà la recollida activa, sistemàtica, continuada i exhaustiva de dades sobre casos de càncer de 0-14 anys en les fonts potencials.  
Article set  
La Conselleria de Sanitat i Consum dotarà la Unitat Central de Registre de Tumors de la Comunitat d'un centre de despesa específic.  
Article vuit  
Es crearan Registres de Tumors de base institucional en aquells centres sanitaris hospitalaris o no hospitalaris que indique la Conselleria de Sanitat i Consum, a fi de garantir el coneixement exhaustiu de casos de càncer a la Comunitat Valenciana.  
Els esmentats Registres, sens menyscapte de les activitats que li són pròpies, hauran de subministrar la informació que els siga requerida per la Unitat Central del Registre de Tumors, atendran les seues indicacions i facilitaran les activitats que la dita Unitat necessite realitzar a fi del seu bon funcionament.  
Article nou  
Els Registres de base institucional desplegaran les següents activitats:  
- Recollir dades de tots els nous casos de càncer que es posen en contacte amb el Centre.  
- Notificar a la Unitat Central.  
- Processar la informació pròpia i disposar un sistema de Recuperació de la informació per al Centre, amb finalitats assistencials, docents i d'investigació.  
- Realitzar el seguiment actiu dels casos.  
- Col·laborar en la recollida de dades en fonts passives pròximes en col·laboració amb la Unitat Central.  
Article deu  
Els Centres Sanitaris que no disposen de registre de tumors propi comunicaran els nous casos de càncer que tinguen relació amb el Centre, a la Unitat del Registre de Tumors.  
Els esmentats Centres facilitaran tota la informació que els serà requerida des de la Unitat Central.  
DISPOSICIONS FINALS  
Primera  
Es faculta la Direcció General de Promoció de la Salut i la Direcció General de Planificació de l?Assistència a dictar les normes corresponents per al compliment d'aquesta Ordre.  
Segona  
Aquesta Ordre entrarà en vigor l?endemà de la publicació al Diari Oficial de la Generalitat Valenciana.  
València, 1 d'agost de 1989.  
El Conseller de Sanitat i Consum,   
JOAQUIN COLOMER SALA


Còpia Permalink ELI